Englenes andel

Englenes andel (fransk: La part des anges; engelsk: Angels' share) er de ca. 3% av alkohol som fordamper fra lager- og modningsfatene i blant annet Cognac og Armagnac. Uttrykket stammer derfra, men er kjent og i bruk også i Whisky-produserende områder.

Alt brunt brennevin er lagret i kortere eller lengre tid på eikefat. Selv om disse tidligere kan ha blitt brukt til lagring av vin, eksempelvis Sherry, er det ikke til å unngå at fuktighet, inklusive alkohol trenger gjennom porene og fordamper. For produsenten er dette rent tap, som tas inn ved at vellagret brennevin blir dyrere.

I større lagerhaller og -kjellere er atmosfæren merkbart preget av dette i en grad som kan få en besøkende til å undres på hvilken promille en kan puste seg til.

Englenes andel er synkende når alkoholinnholdet i det som lagres blir lavere. Vinprodusentene merker derfor mindre til svinnet.

 Kultur 
 La Part des anges er en detektivroman av den franske forfatteren Hubert Monteilhet, utgitt i 1990, som blant annet dokumenterer framstillingen av cognac og profesjonens praksis.La part des anges, Babelio.com
 La Part des anges er en roman av den belgiske forfatteren Alain Bertrand, utgitt i 2000.Part des anges (La), Castorastral.com
 The Angels' Share, er skotsk spillfilm av Ken Loach fra 2012 om den beste whisky i verden, og de som forsøker å stjele den.The Angels' Share (2012), IMDb
 La Part des anges er en dansefestival som skjer i området Artigues-près-Bordeaux i Frankrike.Site du Centre de Développement chorégraphique d'Aquitaine Le Cuvier

 Referanser 

Kategori:Brennevin
Kategori:Ord og uttrykk

en:Barrel#Beverage maturing